**Vedtægter**

**for**

**Coop Idræt,**

**Albertslund**

****

 **§ 1.** Foreningens navn.

 **§ 1.1.** Foreningens navn er : Coop Idræt, Albertslund.

 Signatur: Coop Idræt, Albertslund.

 Stiftet: 07. april1934.

 **§ 2.** Foreningens hjemsted er: Albertslund kommune.

 **§ 3.** Formål:

 Coop Idræt’s formål er ved aktiv indsats, fra såvel Forretningsudvalget som de enkelte

afdelings ledelse, gennem aktiviteter, træning og sportsligt samvær, at gøre det

interessant og attraktivt af være medlem i Coop Idræt.

 Endvidere er målet at skabe gode sportsudøvere og kammerater med et positivt

tilhørsforhold til Coop Idræt.

 **§ 4.** Medlemskab:

**§ 4.1.** Som medlemmer i Coop Idræt, interne afdelinger optages personer der er ansat i Coop Danmark A/S og Coop Trading A/S Danske afdelinger samt Coop med tilhørende Datterselskaber.

 Medlemmer af Coop Vinklub skal være fyldt 18 år.

 I åbne afdelinger kan der optages personer der ikke er ansat i

ovennævnte selskaber.

**§ 4.2.**  Foreningsbestyrelsen kan beslutte at en afdeling skal betragtes som åben. Ligeledes er det Foreningsbestyrelsen, som beslutter at opløse

en åben afdeling i henhold til § 16.

 **§ 4.3.** Som passive medlemmer optages personer, der ønsker at støtte foreningens formål. Passive medlemmer har ingen stemmeret.

 **§ 4.4**  Indmeldelse sker ved skriftlig henvendelse til Forretningsudvalget,

 eller til formanden i den afdeling hvori man ønsker optagelse.

 På indmeldelsen anføres hvilke/hvilken afdeling man ønsker at blive

 optaget som medlem af.

 **§ 4.5.** Udmeldelse af afdelingerne skal ske skriftligt med en måneds varsel til Forretningsudvalget, eller til formanden i den/de afdelinger man er medlem af.

 **§ 5.** Organisatorisk opbygning.

 **§ 5.1.** Foreningens virksomhed udøves gennem følgende organer:

 A. Foreningsbestyrelsen.

 B. Forretningsudvalget.

 C. Afdelingsbestyrelser.

 **§ 5.2.**  **Foreningsbestyrelsen:**

 Foreningens øverste myndighed er Foreningsbestyrelsen.

 Foreningsbestyrelsen er sammensat af Forretningsudvalget og afdelingsbestyrelserne.

 **§ 5.3.** Forretningsudvalget består af formand, næstformand og kasserer.

 Disse vælges på foreningsbestyrelsens årsmøde i marts.

 **§ 5.4.**  Forretningsudvalget varetager den daglige ledelse af tværgående og fælles opgaver, samt af generelle og ekstraordinære opgaver,

 som forretningsudvalget pålægges eller selv tager initiativ til.

**§ 5.5.** Foreningsbestyrelsen afholder to årlige møder, i marts og en onsdag i oktober. På disse møder deltager Forretningsudvalget samt bestyrelserne for afdelingerne. Indkaldelsen foretages af formanden for Forretningsudvalget med mindst to ugers varsel. Valg til Forretningsudvalg foregår kun på marts mødet og ifølge vedtægterne § 7.

**§ 5.6** Indkaldelsen til foreningsbestyrelsesmøde i marts skal mindst indeholde følgende punkter:

 1. Godkendelse af fremmødte repræsentanter.

 2. Valg af dirigent og referent.

 3. Beretning fra Forretningsudvalget.

 4. Afdelingsberetninger.

 5. Fremlæggelse af det reviderede regnskab til godkendelse.

 6. Indkomne forslag.

 7. Eventuelle valg til nedsatte udvalg.

 8. Fastsættelse af kontingent for passive medlemmer.

 9. Godkendelse af budget for indeværende år.

 10. Valg i henhold til vedtægterne § 7:

 - Formand, næstformand og kasserer.

 - 1 bestyrelsessuppleant.

 - Forretningsfører

 - 2 revisorer, 1 revisorsuppleant.

 - 1 redaktør.

11. Eventuelt.

**§ 5.7.** Indkaldelsen til foreningsbestyrelsesmøde, en onsdag i oktober, skal mindst indeholde følgende punkter:

 1. Godkendelse af fremmødte repræsentanter.

 2. Valg af dirigent og referent.

 3. Beretning fra Forretningsudvalget.

 4. Afdelingsberetninger.

 5. Indkomne forslag.

 6. Fastsættelse af mindste kontingent for afdelinger.

 7. Eventuelt.

**§ 5.8.** Forslag der ønskes behandlet på foreningsbestyrelsesmøderne i marts og en onsdag i oktober skal være formanden skriftlig i hænde senest en uge før mødet.

 **§ 5.9.** Et lovligt indvarslet foreningsbestyrelsesmøde er beslutningsdygtigt

 uanset de fremmødtes antal. Undtaget er vedtægtsændringer § 15, opløsning af en afdeling § 16 samt opløsning af Coop Idræt § 17.

 **§ 5.10.**  Ekstraordinære foreningsbestyrelsesmøder kan indkaldes af

 Forretningsudvalget og skal indkaldes, hvis mindst 2/3 af

 foreningsbestyrelsen skriftligt anmoder herom. En sådan anmodning

 skal imødekommes af Forretningsudvalget senest 1 måned efter

 modtagelsen. Mødet indkaldes med 8 dages varsel vedlagt

 dagsorden.

 **§ 5.11.** Udgår.

 **§ 5.12.**  Udgår.

**§ 5.13.** Udgår.

 **§ 5.14.**  Forretningsudvalget afholder mindst 3 årlige forretningsudvalgsmøder, i marts, august og december. Forretningsudvalget fastsætter selv sin dagsorden til disse møder.

**§ 5.15.** Forretningsudvalget kan nedsætte udvalg i forbindelse med etablering af nye afdelinger.

Formanden for udvalget skal være medlem af Forretningsudvalget.

De øvrige medlemmer skal opfylde § 4.1. Udvalget skal fungere som afdelingsbestyrelse frem til årsmødet fra uge 4 til uge 9, hvis ikke udvalget har fået afholdt stiftende afdelingsmøde inden.

 **§ 5.16.**  **Afdelingsbestyrelserne:**

 **Afdelingernes formål.**

 De enkelte afdelingers formål er at varetage den pågældende

 idrætsgrens interesser efter samme formål som nævnt under § 3.

 **§ 5.17.** En afdeling ledes af en bestyrelse på 3 personer bestående af

 formand, næstformand/kasserer og sekretær.

 **§ 5.18.**  Korrespondance eller eventuelle forhandlinger med offentlige

 myndigheder foretages af Forretningsudvalget. I enkelte tilfælde kan den enkelte afdeling efter aftale med Forretningsudvalget / formanden få dispensation for dette.

 **§ 5.19.**  I hver afdeling afholdes hvert år i uge 4 til uge 9 et årsmøde.

Indkaldelsen foretages af formanden for afdelingen med mindst to ugers varsel. Dette årsmøde er afdelingens højeste myndighed og skal afholdes med mindst følgende punkter på dagsordnen.

1. Godkendelse af stemmeberettigede.

2. Valg af dirigent og referent.

3. Afdelingsberetning.

4. Forelæggelse af afdelingsregnskab.

5. Fastsættelse af kontingent.

6. Godkendelse af budget for det indeværende år.

7. Indkomne forslag.

8. Valg af:

a) Formand.

b) Næstformand/kasserer.

c) Sekretær.

d) En afdelingsbestyrelsessuppleant.

9. Eventuelt.

Dato for afholdelse af afdelingens årsmøde skal være meddelt Forretningsudvalget senest 31. december

 **§ 5.20.** Alle valg til en afdelingsbestyrelse er for 1 år.

 **§ 5.21.**  Forslag der ønskes behandlet på et afdelings årsmøde skal være afdelingsformanden skriftlig i hænde senest en uge før mødet.

 **§ 5.22.** Et lovligt indvarslet afdelingsårsmøde er beslutningsdygtigt

 uanset de fremmødtes antal. Undtaget fra dette er forslag om

 opløsning af afdelingen § 16.

 **§ 5.23.**  Ekstraordinære afdelingsmøder kan indkaldes af afdelingsbestyrelsen og skal indkaldes, hvis mindst 2/3 af afdelingens medlemmer skriftligt anmoder herom. En sådan anmodning skal imødekommes af

 afdelingsbestyrelsen senest 1 måned efter modtagelsen. Mødet indkaldes med 8 dages varsel vedlagt dagsorden.

**§ 5.24.** Afdelingsbestyrelsen er ansvarlig for, at det budget der er besluttet på et årsmøde i en afdeling, tilsendes kassereren i Forretningsudvalget, senest 8 dage efter at der er afholdt årsmøde, dog senest 20 marts.

**§ 5.25 Doping.**

Stk. 1. Foreningen er gennem sit medlemskab af Dansk Firmaidræt underlagt forbundets gældende dopingregulativ.

Stk. 2. Foreningens medlemmer er forpligtet til, på forlangende,

at deltage i de dopingtest, som udføres af de, forbundet har bemyndiget hertil.

Stk. 3. Overtrædelse af dopingregulativet vil medføre sanktion i henhold til Dansk Firmaidræts dopingregulativ.

 **§ 6.** Afstemninger:

 **§ 6.1.**  Alle afgørelser i:

 Foreningsbestyrelsen.

 Forretningsudvalget.

 Afdelingsbestyrelser.

 træffes ved almindeligt stemmeflertal, (simpelt flertal).

 Blanke og ugyldige stemmer tæller ikke med ved opgørelse af

stemmeflertal.

Ved stemmelighed gennemføres en ny afstemning. Hvis der stadig er

 stemmelighed forkastes forslaget.

 Undtagelser fra disse regler er beskrevet i § 15 vedtægtsændringer,

 § 16 opløsning af en afdeling og § 17 opløsning af foreningen

Coop Idræt.

 **§ 6.2.** I Foreningsbestyrelsen er følgende stemmeberettiget:

- Forretningsudvalgets medlemmer og

- Afdelingsbestyrelserne.

 I Forretningsudvalget er følgende stemmeberettiget:

 Foreningsbestyrelsens årsmøde i marts valgte formand, næstformand og kasserer, (Forretningsudvalget).

I afdelingerne er følgende stemmeberettiget:

 - formand.

 - næstformand/kasserer.

 - sekretær og

 - medlemmerne i afdelingen.

 **§ 6.3.**  Et medlems stemmeret og møderet bortfalder ved kontingentrestance.

 **§ 6.4.** Der kan afgives stemme ved fuldmagt til afstemninger i

 Foreningsbestyrelsen.

 Der kan **ikke** afgives stemmer ved fuldmagt til afstemninger i

 Forretningsudvalget og afdelingsmøder.

 **§ 6.5.**  Skriftlig afstemning skal foretages såfremt blot 1 medlem

 kræver det.

 **§ 6.6.**  Forslag til behandling og beslutning kan **ikke** afgøres

 under punktet: Eventuelt på dagsordenen.

**§ 6.7.** I Foreningsbestyrelsen og i Forretningsudvalget, har hvert

medlem 1 stemme.

### I Afdelinger med personligt medlemskab har hvert medlem 1 stemme.

I Afdelinger med Familiemedlemskab kan der også kun

afgives 1 stemme pr. familie.

**§ 7.** Valg:

 **§ 7.1.** Valgbarhed til foreningsbestyrelsens Forretningsudvalg kræver at man er medlem i en afdeling.

 **§ 7.2.**  Valgbarhed til en afdelingsbestyrelse kræver at men er medlem af den pågældende afdeling.

**§ 7.3.** Til kassererposten i Forretningsudvalget kan kun vælges ansatte i COOP Danmark A/S og Coop Trading A/S Danske afdelinger samt Coop med tilhørende datterselskaber, der samtidigt har arbejdssted i Storkøbenhavn.

Til øvrige bestyrelsesposter i Forretningsudvalget inkl. Forretningsfører og Forretningsudvalgssuppleant behøves disse ikke være ansat i Coop.

 **§ 7.4.**  Som passivt medlem er man ikke valgbar til bestyrelsesposter

 eller suppleantposter.

 **§ 7.5.** Valgene til foreningsbestyrelsens Forretningsudvalg, formand, næstformand og kasserer er for 2 år.

Valg af formand foregår i de lige år.

Valg af næstformand og kasserer foregår i de ulige år.

Valg af Forretningsfører foregår i de ulige år.

 Valg af Forretningsudvalgssuppleant, 1 revisorsuppleant,

 1 redaktør for et år af gangen.

 Valg af 2 revisorer, vælges for 2 år af gangen.

 Revisorer er på valg skiftevis hvert andet år.

 **§ 7.6.** Formanden for Foreningsbestyrelsen må samtidigt være medlem af en afdelingsbestyrelse.

 **§ 8.** Foreningsbestyrelsen:

 **§ 8.1.**  Det valgte Forretningsudvalg har den daglige ledelse af foreningen og udarbejder selv sin forretningsorden.

 Forretningsudvalget er beslutningsdygtigt, når et flertal er til stede.

 **§ 8.2.**  Forretningsudvalget leder foreningen med nærværende vedtægter

 og foreningsbestyrelsens beslutninger. Den har med

 disse begrænsninger myndighed til at handle på

 foreningens vegne.

 **§ 8.3.**  Foreningsbestyrelsen kan nedsætte udvalg.

 **§ 9.** Afdelingsbestyrelsen:

 **§ 9.1.**  Det valgte afdelingsbestyrelse har den daglige ledelse af afdelingen og udarbejder selv sin forretningsorden.

 Afdelingsbestyrelsen er beslutningsdygtig, når et flertal er til stede.

 **§ 9.2.** Afdelingsbestyrelsen er afdelingens højeste myndighed mellem

 årsmøderne.

 **§ 9.3.**  Afdelingsbestyrelsen leder afdelingen med nærværende vedtægter

 og foreningsbestyrelsens samt forretningsudvalgets beslutninger. Den har med disse begrænsninger den fulde myndighed til at handle på

 afdelingens vegne.

**§ 9.4.**  Afdelingsbestyrelsen vælger selv et af sine bestyrelsesmedlemmer til sikring af foreningens regnskabsmæssige krav, herunder:

 Regnskabsmateriale til årsmødet.

 Indsendelse af budget til foreningen.

 Indsendelse af materiale til bogføring hos kassereren i

 Forretningsudvalget, der står for bogføringen for samtlige afdelinger.

 **§ 9.5.**  Afdelingsbestyrelsen skal sikre at der til afdelingens årsmøde foreligger en udskrift af afdelingens regnskabsmæssige bevægelser. Dette materiale skal rekvireres hos kassereren i Forretningsudvalget mindst

14 dage før årsmødet i afdelingen.

**§ 9.6.** Afdelingsbestyrelsen er ansvarlig for, at det budget der er besluttet på et årsmøde i en afdeling, tilsendes kassereren i Forretningsudvalget, senest 8 dage efter at der er afholdt årsmøde, dog senest 20 marts.

 **§ 9.7.** Afdelingsbestyrelsen kan nedsætte udvalg, der kun berører afdelingens egen drift.

 **§ 10.** Udvalg.

 **§ 10.1.** Ved nedsættelse af udvalg skal følgende være opfyldt:

 - Udarbejdelse af kommissorium for udvalgets arbejde, indeholdende:

 Formål, udvalgsarbejdets tidsmæssige udstrækning og evt. budget.

 **§ 10.2.** Udvalg nedsat at Foreningsbestyrelsen refererer til Forretningsudvalget

 Udvalg nedsat af en afdelingsbestyrelse refererer til den pågældende afdelingsbestyrelse.

 **§ 10.3.**  Foreningsbestyrelsen udpeger udvalgsformanden i udvalg nedsat at

 foreningsbestyrelsen.

 Udvalgsformanden til udvalg nedsat at en afdelingsbestyrelse udpeges

 af den pågældende afdelingsbestyrelse.

 Udvalgsformanden skal være medlem af foreningen.

 **§ 11.** Tegningsret:

 **§ 11.1.**  Foreningen tegnes af formanden for Forretningsudvalget, eller dennes stedfortræder.

 Fuldmagter kræver, for at være gyldige, underskrift af 2 forretnings- udvalgsmedlemmer, hvoraf den ene skal være kassereren i

Forretningsudvalget.

 **§ 11.2.**  Foreningens medlemmer hæfter ikke personligt for de af foreningen

 indgåede forpligtelser, for hvilke alene foreningen hæfter med dens formue.

 **§ 11.3.** Ved køb, salg og pantsætning af fast ejendom kræves underskrift af hele Forretningsudvalget efter fremlæggelse for foreningsbestyrelsen.

 **§ 11.4** Foreningens medlemmer har ikke krav på nogen del af foreningens

 formue eller udbytte.

 **§ 11.5** Foreningens formue opbevares i:

 Danske Bank og Coop kardex 51162.

**§ 12.** Kontingent:

 **§ 12.1.**  Medlemskontingentet for passive medlemmer fastsættes af

 Foreningsbestyrelsen på deres årsmøde i marts, efter indstilling fra Forretningsudvalget.

 **§ 12.2.**  Medlemskontingentet for medlemmer i afdelingerne, fastsættes på årsmøder i afdelingerne, efter indstilling fra bestyrelsen i afdelingen.

 Mindstekontingent se § 12.3.

 **§ 12.3.**  Mindstekontingentet for afdelingerne i Coop Idræt fastsættes på foreningsbestyrelsesmødet i en onsdag i oktober.

 **§ 12.4.** Alle kontingenter og ydelser er forfaldne ved påkravsdato.

 **§12.5.** Ved restancer kan bestyrelsen udelukke medlemmer for deltagelse

 i foreningens arrangementer.

 **§ 13.** Foreningsregnskab og revision:

 **§ 13.1.** Regnskabsåret følger kalenderåret og skal mindst indeholde

 et driftsregnskab, en status, en opgørelse af hver afdelings tilgodehavende/gæld, samt en opgørelse over hvert udvalgs

 økonomi.

 **§ 13.2.** Regnskabet tilsendes afdelingsbestyrelsernes medlemmer, senest 5 dage før foreningsbestyrelsesmødet i marts.

**§ 13.3.** Kassereren i Forretningsudvalget fremlægger det reviderede regnskab til godkendelse på foreningsbestyrelsmødet i marts.

 **§ 13.4.**  Revision af regnskabet skal være foretaget senest 8 dage før

foreningsbestyrelsesmødet i marts.

 **§ 13.5.**  De valgte revisorer tilrettelægger selv deres arbejde og

 aflægger rapport til Forretningsudvalget, og hvis de skønner det

 nødvendigt til Foreningsbestyrelsen.

 **§ 13.6.**  Revisionen skal foretages ud fra god regnskabsskik og skal sikre at

 beholdningerne er til stede.

 Revisorerne kan foretage uanmeldte kasseeftersyn.

 **§ 14.** Eksklusion:

**§ 14.1.** Coop Idræt’s afdelinger og disses medlemmer er forpligtet til at overholde Coop Idræt’s love, samt de love der gælder for de forbund Coop Idræt er tilsluttet.

 Overtrædelse kan medføre eksklusion.

 Foreningsbestyrelsens beslutning om eventuel eksklusion sker i samråd med afdelingsbestyrelsen og bliver virkningsfuld i alle

Coop Idræt’s afdelinger.

 **§ 14.2.**  Medlemmer kan også ekskluderes, hvis de udviser grov optræden i for-

 eningssammenhænge.

 **§ 14.3.**  Ligeledes kan bestyrelsen ekskludere medlemmer.

 hvis disse bevisligt arbejder til skade for foreningen.

 **§ 14.4.** Den eller de ekskluderede kan forlange deres sag behandlet

 på førstkommende foreningsbestyrelsesmøde i marts eller oktober, hvortil de har adgang under sagens behandling.

 **§ 14.5.** Foreningsbestyrelsen har den endelige afgørelse.

**§ 15.** Vedtægtsændringer:

 **§ 15.1.**  Forslag til ændringer i vedtægterne kan indstilles af såvel

 Foreningsbestyrelsen som Forretningsudvalget.

 **§ 15.2.**  Til gyldig beslutning om ændringer kræves et flertal på 2/3 af

 de fremmødte stemmeberettigede stemmer herfor

 på foreningsbestyrelsesmødet i marts.

 Blanke og ugyldige stemmer tæller ikke med ved opgørelse af

stemmeflertal.

 **§ 15.3.**  Forretningsudvalget er dog bemyndiget til, under forbehold af

 foreningsbestyrelsens endelige godkendelse, at foretage sådanne

 ændringer i foreningens vedtægter, som kan nødvendig-

 gøres på grund af offentlige myndigheders krav, uden at § 15.2.

 behøves opfyldt.

 **§ 16. Opløsning af en afdeling.**

 **§ 16.1.**  Opløsning af en afdeling kan kun ske, hvis 3/4 af de fremmødte medlemmer på et afdelingsårsmøde stemmer herfor. Hvis det

 besluttes at opløse afdelingen, skal der indkaldes til et ekstraordinært afdelingsårsmøde med mindst 14 dages varsel. Forretningsudvalget skal samtidigt inviteres til det ekstraordinære afdelingsårsmøde.

 Blanke og ugyldige stemmer tæller ikke med ved opgørelse af

stemmeflertal.

 **§ 16.2**  På det ekstraordinære afdelingsårsmøde kan opløsningen af afdelingen kun vedtages, hvis 3/4 af de fremmødte medlemmer stemmer herfor.

 Blanke og ugyldige stemmer tæller ikke med ved opgørelse af

stemmeflertal.

 **§ 16.3.** Den endelige opløsning skal foregå på foreningsbestyrelsesmødet først kommende marts. Afgørelsen træffes ved almindeligt stemmeflertal,

 simpelt flertal.

 Blanke og ugyldige stemmer tæller ikke med ved opgørelse af

stemmeflertal.

Ved stemmelighed er formanden for Forretningsudvalgets stemme

udslagsgivende.

 **§ 16.4.** Såfremt der efter en opløsning skulle findes overskydende

 midler i den pågældende afdeling, skal disse overføres til Coop Idræt.

 **§ 16.5.**  Den afgående afdelingsbestyrelse har pligt til at forestå afviklingen af

afdelingen.

 **§ 17. Opløsning af Coop Idræt.**

**§ 17.1.** Bestemmelserne om Coop Idræt’s opløsning kan kun vedtages på et i dette øjemed særlig indkaldt foreningsbestyrelsmøde. Opløsningen af Coop Idræt kan kun ske hvis 3/4 af de fremmødte stemmeberettigede stemmer herfor.

 Blanke og ugyldige stemmer tæller ikke med ved opgørelse af

stemmeflertal.

 Hvis det besluttes at opløse Coop Idræt, skal der indkaldes til et nyt Foreningsbestyrelsesmøde med mindst 8 dages varsel.

 Dette foreningsbestyrelsesmøde er beslutningsdygtigt med

 forannævnte kvalificerede majoritet uanset antallet af fremmødte

stemmeberettigede.

 Blanke og ugyldige stemmer tæller ikke med ved opgørelse af

stemmeflertal.

 **§ 17.2.** Såfremt der efter en opløsning skulle findes overskydende

 midler, skal disse overføres til den almennyttige forening

 ’’Andelslandsbyen Nyvang’’.

 **§ 17.3.**  Den afgående Foreningsbestyrelse samt revisorerne har pligt til at forestå afviklingen af foreningen.

Seneste ændringer besluttet på:

Foreningsbestyrelsesmødet i januar 1998,

Foreningsbestyrelsesmødet februar 2002.

Foreningsbestyrelsesmødet 03. februar 2004.

Foreningsbestyrelsesmødet 08. februar 2006.

Foreningsbestyrelsesmødet 20. februar 2008.

Foreningsbestyrelsesmødet 09. februar 2011.

Foreningsbestyrelsesmødet 21. marts 2012.

Foreningsbestyrelsesmødet 6. marts 2013.

Foreningsbestyrelsesmødet 15. marts 2017.

Foreningsbestyrelsesmødet 20. oktober 2021

Foreningsbestyrelsesmødet 23. marts 2022

 **Albertslund den: 23. marts 2022**

Erik Søefeldt Brian Petersen

 ----------------------------------- ------------------------------------

 **Dirigent**  **Formand**

 Brian Petersen Rikke Bach Nielsen

 ------------------------------------ ------------------------------------

 **Kasserer Næstformand**